open-index/open-wikipedia-markdown huggingface dataset:
Stamme

**Stamme** har flere betydninger:

;Morfologi
* Stamme (plantedel), del av en plante
** Tre, trestamme

;Økologi
* Stamme (folk), gruppe mennesker
* Stamtre (evolusjon), biologisk avatammingshierarki
** Tribus (biologi), kategori for én eller flere nær beslektede grupper av organismer
* Stamtavle, fremstilling av et individs slektskapsforhold

;Språk
* Stamme (ordrot), ordets rot
* Stamming (å stamme), talefeil

## Se også
* Opprinnelse
Orimattila

**Orimattila** er en by og kommune i landskapet Päijänne-Tavastland i Finland. Den grenser til kommunene Itis, Lahtis, Hollola, Kärkölä, Mäntsälä, Pukkila, Mörskom og Lappträsk. Byen Orimattila ligger cirka 20 kilometer sør for Lahtis og cirka 80 kilometer nordøst for Helsingfors. Kommunen er enspråklig finsk. Orimattila hadde .

Den 1. januar 2011 ble kommunen Artsjö innlemmet i Orimattila. Finlands astronomiske selskap *Ursa* opprettet i 2006 et astronomisk observatorium med tilhørende undervisningssenter i Artsjö.

## Referanser


## Eksterne lenker
* 


Fil:Tähtikallio observatory at Artjärvi.jpeg|Ursas astronomiske observatorium i Artsjö
Ceramica Flaminia (sykkellag)

**Ceramica Flaminia** er et irsk-italiensk sykkellag. Laget har status som profesjonelt kontinentallag.

## Ryttere 2010

 

## Eksterne lenker
*  Lagets offisielle sider
Masturbate-a-thon

**Masturbate-a-thon** er en konkurranse i masturbering. Masturbate-a-thon kommer fra USA, hvor en organisasjon kalt Good Vibrations arrangerte det første onanimaratonet i San Francisco i 1995. I dag arrangeres slike konkurranser i forskjellige land. 
Det konkurreres i grenene utholdenhet, antall orgasmer og sprutelengde.

## Eksterne lenker
* 
* Stavangeravisen.no - Nordmenn melder seg på mesterskap i onani i mai
* klikk.no – Gjør deg klar for onani-maraton
* Dansk mesterskap i onani
Falukorv

**Falukorv** er en stor pølse av svensk opprinnelse, med lange tradisjoner. Den er laget av en kjøttfarse av svin og storfe eller kalv, med potetmel, og milde krydder.

## Historie
Pølsens historie går tilbake til kobbergruvene ved Falun på 1500-tallet og 1600-tallet. Der ble okseskinn skåret opp i lange remser som ble preparert og tvunnet sammen og brukt som liner til gruveheisene. Kjøttet var et biprodukt som ble saltet og røkt, samt brukt til å lage pølser. Pølseoppskriften minner om lyonerpølsen ved det at kjøttet er røkt og saltet, og kan ha blitt bragt til Falun av tilflyttende tyske gruvearbeidere.

Produksjonsmetoden ble grepet fatt i og gjenopplivet sent på 1800-tallet av slakteren Anders Olsson. Hans virksomhet skapte den moderne falukorven med sin kjøttblanding. 

I EU gjelder det merkevarerestriksjoner for hva som kan kalles «falukorv». Kun potetmel kan benyttes som bindemiddel, og kjøttinnholdet kan ikke falle under 45 prosent. 

## Referanser
Mother (videospill)

er et videospill utviklet av Ape Inc. og utgitt av Nintendo på Famicom i 1989. Spillet er inspirert av Dragon Quest, der handlingen er satt til datidens USA, i motsetning til andre spill i fantasy-sjangeren som ble gitt ut på samme tid. *Mother* følger den unge Ninten som bruker sin oldefars psykiske krefter for å bekjempe fiender.

Spillutvikler Shigesato Itoi lanserte ideen om spillet for Shigeru Miyamoto, på et besøk hos Nintendo. Miyamoto avviste ideen i starten, men ga til slutt Itoi et utviklingsteam. Spillet ble gitt ut i Japan 27. juli 1989. Det var planlagt å utvikle en nord-amerikansk versjon av spillet, men dette ble droppet av kommersielle årsaker. En kopi av denne prototypen ble senere funnet og har sirkulert på internett som ***Earthbound Zero.*** Denne prototypen er nå tilgjengelig på Wii U. Denne versjonen er offisielt kalt ***Earthbound Beginnings.***

Spillet solgte over  eksemplarer, og var et av de mest populære rollespillene på den tiden. Spillet har senere fått to oppfølgere i form av *[[EarthBound|EarthBound (Mother 2)]]* og *[[Mother 3]]*.

## Handling
Spillet begynner med fortellingen om et ungt amerikansk ektepar som på mystisk vis har forsvunnet fra den lille landsbyen sin. To år senere kommer ektemannen George plutselig tilbake like mystisk som han forsvant, og begynner en merkelig studie i fullstendig tilbaketrukkethet. Hans kone, Maria, blir aldri hørt fra igjen. Flere år senere, i 1988, blir familien til en ung amerikansk gutt ved navn «Ninten» angrepet i en paranormal hendelse.

Nintens far forklarer at hans oldefar hadde studert psykiske krefter (PSI), og ber Ninten undersøke en krise som skal ha oppstått over hele verden. Dette blir senere avslørt å være arbeidet til en invaderende fremmed rase.

## Earthbound Beginnings
En Virtual Console-versjon av spillet til Wii U ble kunngjort under Nintendo World Championships 2015.

## Eksterne lenker
*
Hyvinge

**Hyvinge** (finsk: *Hyvinkää*) er en finsk by og kommune i landskapet Nyland. Byen Hyvinge ligger cirka 60 kilometer nord for Helsingfors. Den grenser til kommunene Loppi, Mäntsälä, Nurmijärvi, Riihimäki, Tusby og Vichtis. Kommunen er enspråklig finsk. Hyvinge hadde .

Den nåværende Hyvinge kommune ble dannet 1. januar 1969 da byen Hyvinge ble slått sammen med Hyvinge landkommune.

## Befolkningsutvikling
* 1987 &ndash; 39 185
* 1990 &ndash; 40 194
* 1997 &ndash; 41 685
* 2000 &ndash; 42 545
* 2002 &ndash; 42 997
* 2004 &ndash; 43 523
* 2005 &ndash; 43 848
* 2010 &ndash; 45 484

## Vennskapsbyer
* Egersund, Norge
* Kecskemét, Ungarn
* Korsør, Danmark
* Kostroma, Russland
* Motala, Sverige
* Hersfeld-Rotenburg Tyskland

## Referanser




## Eksterne lenker
* 
* ''Uppslagsverket Finland'', Hyvinge
Qumran

**Qumran** (hebraisk: ; arabisk: خربة قمران, *Khirbet Qumran*) er et arkeologisk sted på Vestbredden administrert av Israels nasjonalpark Qumran. Det er lokalisert på et tørt platå omtrent 1,5 km fra nordvestbredden av Dødehavet, nær Kalya, en israelsk bosetning og kibbutz. 

En bosetning i hellenistisk tid ble bygget under hasmoneiske Johannes Hyrkanos (134–104 f.Kr.) eller noe senere, og var bebodd det meste av tiden fram til den ble ødelagt av romerne i 68 e.Kr., eller kort tid etter. Den er best kjent som bosetningen nærmest hulene i Qumran hvor Dødehavsrullene ble holdt skjult. 

De viktigste utgravningene ved Qumran ble ledet av Roland de Vaux på 1950-tallet. Sammen med Gerald Lankester Harding utgravde de Vaux i 1949 «hule 1», den første hulen hvor det ble gjort funn av skriftruller. En flyktig overflateundersøkelse dette året ga ingen større resultater, men fortsatt interesse for skriftruller førte til en grundigere analyse av ruinene ved Qumran, som avslørte spor av keramikk nært knyttet til det som ble funnet i «hule 1». 

Denne oppdagelsen førte til omfattende utgravninger ved stedet over seks sesonger (1951–56) under ledelse av de Vaux. Tolkningene av funnene er vært avvikende og til dels spekulative, men forskere generelt har akseptert at dokumentene ved Qumran indikerte tilstedeværelsen av asketiske jødiske sekter, der både saddukeere og essenerne assosieres med stedet. I samtiden omtales essenerne av Josefus, Filon og Plinius den eldre. Plinius som besøkte Jerusalem i år 70, skriver i *[[Naturalis Historia]]* at «på et sted nedenfor Jeriko ved nordvestenden av Dødehavet og litt opp fra bredden finner vi essenerne, på et sted der det vokser palmer, lenger nede kommer man til En-Gedi». Qumran er det eneste stedet det vokser palmer mellom Jeriko og En-Gedi. Plinius er derfor det sikreste beviset for at det bodde essenere i Qumran. Den tyske forskeren Hartmut Stegemann (1933-2005) har påvist at skinnet som ble garvet til skriftruller, krevde kjemikalier fra Dødehavet, noe som knytter selve fremstillingen av rullene til Qumran. Stegemann tolket Qumran som et senter for bokproduksjon som omfattet hele prosessen, fra husdyrhold for å skaffe skinn til å skrive på, til selve avskrivingen. Funn av blekkhus, som sjeldent finnes i arkeologiske utgravninger, støtter dette. 

Men i 1960 foreslo professor Karl Heinrich Rengstorf (1903-92) at Dødehavsrullene ikke var skrevet av beboerne ved Qumran, men stammet fra biblioteket ved tempelet i Jerusalem, noe som har fått større tilslutning etter offentliggjøringen av materiale fra utgravningene til de Vaux i 1992.

## Referanser


## Eksterne lenker
* 
*Nyoppdagede foto fra 1950-tallets Qumran
*The UCLA Qumran Visualization Project, en virtuell rekonstruksjon av bosetningen ved Qumran.
Lyoner

**Lyoner** er en pølse av speket, finmalt kjøttfarse, og kommer sannsynligvis fra den franske byen Lyon. Den første kjente oppskriften er imidlertid fra dominikanerklosteret St. Pauli ved Leipzig. Typisk er dens ringform ved at endene er tett bundet sammen, og navneformen *lyoner* er fra Tyskland. I Tyskland er den særlig knyttet til Saarland, et forbundsland som grenser mot Frankrike. 

En slakter i Lyon skal ha vært først ute med å rødfarge pølseskinnet.

I Østerrike kalles pølsen *Extrawurst*. Nærmeste skandinaviske slektning er falukorven.

## Referanser
Potetmel

**Potetmel** lages av poteter som er knust til en masse. Massen blir skylt i vann. Vannet som benyttes i skylleprosessen blir så stående til potetstoffet faller til bunnen. Vannet helles bort og deretter blir potetstoffet tørket og blir da potetmel. Potetmel inneholder hovedsakelig stivelse, men også noe protein.

Potetmel brukes i matlaging til jevning av sauser og til andre matretter som har behov for et bindemiddel. Jøder bruker potetmel i den jødiske påsken som erstatning for stivelse i kornprodukter da de ikke har lov å spise det i høytiden.

Potetmel har en rekke gode egenskaper og flere konkrete nytteverdier i matlaging. Potetmel egner seg godt i sukkerbrød, da den absorberer og holder på fuktigheten i større grad enn hvetemel, og lager derfor en kake med en lettere tekstur.

Stivelsen i potetmelet gjør at sauser, kompotter og gryter tykner. Potetmelet gjør også pannekaker og vafler sprøere på grunn av potetstivelsen. 

Potetmel binder fuktighet. Potetmel består av mange små stivelseskorn, som har evnen til å svelle i vann. For at svellingen skal starte må stivelseskornene ødelegges, og varme eller mekanisk energi i kombinasjon med vann er den vanligste metoden.

Potetmel egner seg til både kaker, desserter, supper og paier. 

Potetmel kan også brukes som babypudder. 

Potetmel er et helt glutenfritt produkt og er dermed trygt å servere glutenallergikere og cøliakere. Mange opplever at bakevarer uten gluten kan være vanskelige å få faste og fine, men stivelsen i potetmelet gjør jobben som bindemiddel.

Potetmel kan brukes til mer enn matlaging og dukker ofte opp i sammenheng med kjerringråd. Eksempler på dette er at potetmel blant annet skal hjelpe på støle muskler, og at potetmel kan ta knekken på både kviser og rødvinsflekker.

## Referanser


## Eksterne lenker
* Potetmel.no
Ballistisk missil

Et **ballistisk missil** er et missil som følger en ballistisk bane på deler av strekningen mot målet. Ballistiske missiler har vanligvis ett eller flere atomstridshoder som skal leveres mot et forhåndsbestemt mål.

## Historie
Det første ballistiske missilet var A4, bedre kjent som V2, som ble utviklet av det nasjonalsosialistiske Tyskland i 1930 og 1940-årene. Første vellykkede oppskytning fant sted 3. oktober 1942, og 6. september 1944 ble det første angrepet med missilet gjennomført mot Paris. I løpet av andre verdenskrig ble mer enn  V2-missiler skutt opp.

Per 2009 har 30 land utplassert ballistiske missiler. I 2007 ble det utført mer enn 100 prøveoppskytninger utenfor USA, hovedsakelig fra land som Kina, Iran og Russland.

## Faser
Banen til et ballistisk missil deles inn i tre faser. Startfasen fra oppskytning og så lenge missilets rakettmotor gir det fremdrift, midtfasen der missilet følger en ballistisk bane i fritt fall, og tilbakevendingsfasen fra missilet/stridshodet vender tilbake til atmosfæren igjen og til detonasjon.

## Typer
Ballistiske missiler kategoriseres etter rekkevidde.

* **Taktiske ballistiske missiler**: Ballistiske missiler med rekkevidd opptil 300&nbsp;km.
* **Theatre ballistiske missiler**: Ballistiske misslier med rekkevidde mellom 300 og 3500&nbsp;km. Blir ofte satt i samme kategori som taktiske ballistiske missiler.
** **[[ballistisk kortdistansemissil|Ballistiske kortdistansemissiler]]** (SRBM): Ballistiske missiler med rekkevidde kortere enn 1000&nbsp;km.
** **Ballistiske mellomdistansemissiler** (MRBM): Ballistisk missiler med rekkevidde mellom 1000 og 3500&nbsp;km.
* **[[Ballistisk langdistansemissil|Ballistiske langdistansemissiler]]** (IRBM / LRBM): Ballistiske missiler med rekkevidde mellom 2500 og 5500&nbsp;km.
* **[[ICBM|Interkontinentale ballistiske missiler]]** (ICBM): Ballistiske missiler med rekkevidde lengre enn 5500&nbsp;km.
* **SLBM** (Submarine-Launched Ballistic Missile): Ballistiske missiler som blir skutt ut fra missilbærende ubåter. Alle typer er pr. 2009 av typen ICBM.

## Se også
* ICBM
* SRBM

## Referanser
Lemi

**Lemi** er en kommune i landskapet Södra Karelen i Finland. Den grenser til kommunene Villmanstrand, Luumäki, Savitaipale og Taipalsaari. Kommunen er enspråklig finsk. Lemi hadde .

## Befolkningsutviklingen

## Referanser


## Eksterne lenker
* ''Uppslagsverket Finland'', Lemi
Ingeborg Holm (film)

***Ingeborg Holm*** er en svensk stumfilm fra 1913, regissert av Victor Sjöström. 

## Handling
Filmen handler om Ingeborg Holm (Hilda Borgström), som etter ektemannens død og uten noen hjelp fra samfunnet mislykkes med å forsørge sine barn. Barnene tas ifra henne og hun havner på «galehuset». 

Folk ble så opprørt av filmen at det ble en endring av den daværende fattighuslovgivningen.

## Om filmen
Filmen hadde premiere på *Cosmorama* i Göteborg den 27. oktober 1913 og i Norge 1. mars 1919. Filmen bygger på Nils Kroks teaterstykke *Ingeborg Holm* som ble uroppført på Helsingborgs Teater 5. november 1906.

Filmen er uten tvil den første svenske filmen som beviselig har påvirket samfunnsdebatten og ført til forandringer. Muligens er det også den første filmen i verden som lykkes med dette. Foruten til de nordiske landene ble filmen solgt til England og Tyskland.

## Rolleliste

## Andre opplysninger
Filmmanuset til *Ingeborg Holm* og dramaet med samme navn ble gitt ut på ny på Atrium Förlag (2008).

## Eksterne lenker
*
Pecora-kommisjonen

**Pecora-kommisjonen** var en kommisjon under United States Senate Banking and Currency Committee, som hadde som formål å undersøke og rapportere rundt Wall Street-krakket i 1929. Kommisjonen hadde ikke et offisielt navn, men ble populært kalt Pecora-kommisjonen etter lederen Ferdinand Pecora. Ferdinand Pecora kom fra jobben som assisterende distriktsadvokat i New York County.

Kommisjonen ble opprettet av senatet i USA den 4. mars 1932, mens Herbert Hoover var president. Franklin Delano Roosevelt brukte Pecora-kommisjonen videre for å utforme sin New Deal.

Mesteparten av undersøkelsen rundt Wall Street-krakket i 1929 bestod av høringer hvor de mest kjente Wall Street-personligheter møtte opp. Høringene ble til 12&nbsp;000 skrevne sider og over 1&nbsp;000 bevis ble registrert.

## Resultater
Kommisjonen førte til at tre vedtak ble satt igang.
; Banking Act of 1933 (kjent som «Glass-Steagall-vedtaket»): Todelt vedtak som sørget for opprettelsen av Federal Deposit Insurance Corporation (FDIC). FDIC ville dekke innskudd i bankene med minst $5&nbsp;000 og deretter dekke resterende etappevis. Glass-Steagall-vedtaket sørget også for å skille kommersielle banker (utlån og innskudd) og investeringsbanker. Med dette ønsket man å hindre spekuleringen som hadde oppstått med lett tilgang på kreditt.

;Securities Act of 1933: Dette vedtaket skulle regulere markedet for finansielle investeringer. Målet var å unngå at kunder endte opp med dårlige investeringer de ikke visste hva var for noe.

; Securities Exchange Act of 1934: Sørget for å regulere kjøp og salg av verdipapirer på annenhåndsmarkedet.

## Referanser
Villmanstrand

**Villmanstrand** (finsk: *Lappeenranta*) er en finsk by og kommune i landskapet Södra Karelen. Den grenser til Russland og de finske kommunene Imatra, Ruokolax, Taipalsaari, Lemi, Luumäki og Miehikkälä. Kommunen er enspråklig finsk. Villmanstrand hadde .

Villmanstrand fikk bystatus i 1649 av dronning Christina av Sverige. I 1721 ble den provinshovedstad. Slaget ved Villmanstrand i 1741 under den russisk-svenske krigen 1741-1743 mellom svenske og russiske styrker endte med russisk seier.

Kommunen har flere ganger blitt utviden gjennom sammenslåing med nabokommuner. Den 1. januar 1967 ble Lappee og Lauritsala slått sammen med Villmanstrand. 1. januar 1989 ble Nuijamaa innlemmet. 1. januar 2009 ble Villmanstrand slått sammen med Joutseno kommune, og 1. januar 2010 ble også Ylämaa kommune innlemmet i byen.

## Befolkningsutvikling

## Vennskapsbyer
*  Klin, Russland
*  Kolding, Danmark
*  Vyborg, Russland
*  Rakvere, Estland
*  Stykkisholmur, Island
*  Drammen, Norge
*  Örebro, Sverige
*  Szombathely, Ungarn
*  Lake Worth, Florida, USA

## Referanser




## Eksterne lenker
* 
* ''Uppslagsverket Finland'', Villmanstrand
Miuccia Prada

**Miuccia Bianchi Prada** (født **Maria Bianchi**; 1949) er en italiensk motedesigner. Hun er sjefsdesigner i motehuset Prada og Miu Miu.

## Referanser


## Eksterne lenker
*
Rautjärvi

**Rautjärvi** er en kommune i landskapet Södra Karelen i Finland. Den grenser til kommunene Ruokolax og Parikkala, og har også grense mot Russland. Kommunen er enspråklig finsk. Rautjärvi hadde .

Rautjärvi tapte rundt 40&nbsp;% av sitt areal i vinterkrigen. Ved krigsavslutningen i 1944 ble 198,9&nbsp;km² av kommunen avstått til Russland.

## Referanser
Ruokolax

**Ruokolax** (finsk: *Ruokolahti*) er en kommune i landskapet Södra Karelen i Finland. Den grenser til Russland og de finske kommunene Imatra, Villmanstrand, Taipalsaari, Puumala, Sulkava, Nyslott, Parikkala og Rautjärvi. Kommunen er enspråklig finsk. Ruokolax hadde .

Ruokolax ligger ved innsjøen Saimen. Alt i alt finnes det over 500 innsjøer i kommunen. Ruokolax er et populært feriemål, og om sommeren fordobles antall innbyggere i kommunen.

Ved krigsavslutningen i 1944 ble 3,7&nbsp;km² av kommunen avstått til Russland. Simo Häyhä, ofte regnet som som verdenshistoriens fremste skarpskytter, slo seg ned som bonde i Ruokolax etter andre verdenskrig og er også gravlagt her.

## Referanser
Miu Miu

**Miu Miu** er et italiensk motehus etablert i 1992. Navnet kommer av sjefdesignerens navn; Miuccia Prada. Motehuset er kjent for en ren og elegant stil. Motehuset produserer på lik linje med Prada klær, vesker, sko og solbriller. Imidlertid er prisene på produktene markant billigere sammenliknet med Prada prêt-à-porter.

## Eksterne lenker
*
Eva Nordland

**Eva Nordland** (født 3. januar 1921 i Bærum, død 19. oktober 2012) var en norsk forfatter, pedagog og fredsaktivist. Hun var professor i pedagogikk ved Universitetet i Oslo, og hadde en rekke verv, blant annet som medlem av Kringkastingsrådet fra 1955 til 1960 og leder for Norges Fredslag fra 1986 til 2003. Hun var medstifter av Nei til atomvåpen og Kvinner for fred, og dessuten styremedlem i Norsk utviklingshjelp og leder for Immatrikuleringskomiteen for norske universiteter.

Nordland utga over 50 bøker. Hun var gift med Odd Nordland.

## Referanser


## Litteratur
* Edvard Befring:
Ḓ

**Ḓ** og **ḓ** (*[[D]]* med cirkumfleks under), er den femte bokstaven i alfabetet som brukes for å skrive tshivenda. Cirkumfleks under en bokstav indikerer dental uttale av bokstaven, så bokstaven representerer lyden [d̪].

I Unicode kodes bokstaven som U+1E12 (&#X1E12;) og U+1E13 (&#X1E13;).
Ḽ

**Ḽ** og **ḽ** (*[[L]]* med cirkumfleks under) er den 14. bokstaven i alfabetet til tshivenda, mellom l og m. Cirkumfleksen under bokstaven indikerer dental uttale av konsonanten, altså lyden [l̪].

I Unicode kodes den som U+1E3C (&#X1E3C;) U+1E3D (&#X1E3D;).
Ṅ

**Ṅ** og **ṅ** (*[[N]]* med prikk over) er den 18. bokstaven i tshivendas alfabet, mellom ṋ og o. Den representerer lyden ŋ.

I Unicode kodes den som U+1E44 (&#X1E44;) og U+1E45 (&#X1E45;).
Kjemisett

Et **kjemisett** er en samling med kjemikalier og annet nødvendig utstyr som gjør det mulig å foreta enkle kjemieksperimenter for barn og ungdommer. Det selges i dag enkle kjemisett i velassorterte leketøysforretninger og enkelte nettbutikker. De settene som selges i Norge er relativt enkle og med et begrenset utvalg kjemikalier siden det norske lovverket er noe mer restriktivt enn for EU-landene.

## Hva inneholder et kjemisett?
De kjemisettene som kan skaffes i dag inneholder som regel følgende utstyr (om ikke alt så en god del av det som er i listen):
* Små bokser med tørre kjemikalier
* Glass med kjemikalier i væskeform
* Metalltråder og metallspon av for eksempel jern, kobber, nikkel og sink
* Grafittstaver
* Vekt
* Målebeger
* Termometer
* Forstørrelsesglass
* Pipetter
* Reagensrør og begre i forskjellige fasonger
* Korker
* Filterpapir
* Lakmuspapir
* Spritbrenner
* Beskyttelsesbriller
* Håndbok som inneholder eksperimentbeskrivelser og sikkerhetsinstruksjoner

## Kjemikalier
Kjemikalier som ofte er å finne i kjemisett er:
* Ammoniumklorid
* Jernfilspon
* Jernsulfat
* Kalsiumklorid
* Kobbersulfat
* Koboltklorid
* Kullpulver
* Vinsyr

## Begrensninger
Mange har vært bekymret for farene ved bruk av kjemisett og dette har medført et strengt regelverk i mange land. Enkelte eksperter mener utviklingen er gått for langt i retning av beskyttelse slik at muligheten for å kunne utføre enkelte eksperiment nå er fjernet og med dette interessen for kjemifaget.
Jeff Stinco

**Jean-François «Jeff» Stinco** (født 22. august 1975) er en fransk-canadisk musiker som spiller gitar i bandet Simple Plan.

## Kallenavnet
En del venner som ikke snakket fransk, hadde problemer med å uttale navnet «Jean-Francois», og kalte ham i stedet for «J F» (forbokstavene i navnet, uttalt på engelsk). Med tiden ble denne forkortelsen til «Jeff».

## Bakgrunn
Han gikk på skole i Montréal sammen med Pierre Bouvier, Chuck Comeau og Sebastien Lefebvre. Han studerte klassisk gitar i ti år.

## Referanser


## Eksterne lenker
* 
* 
*
Ↄ

:*For den identiske bokstaven, som brukes i [[det internasjonale fonetiske alfabetet]], se* Ɔ.

**Ↄ** og **ↄ** (speilvendt *[[C]]*) er en bokstav som ble introdusert av keiser Claudius. Den representerte kombinasjonen «ps» eller «bs», akkurat som x representerer kombinasjonen «ks» eller «gs». Den hadde akkurat samme verdi som den greske bokstaven psi.

I Unicode kodes ↄ som U+2183 (&#X2183;) og U+2184 (&#X2184;).
NFF-Bulletin

***NFF-Bulletin*** er et medlemsblad for Norsk faglitterær forfatter- og oversetterforening. Det utkommer (2009) med seks numre i året. Redaktør (2009) er Magnus Holm. Opplaget er på ca. 5 000.

## Eksterne lenker
* nffo.no
Ɔ

:*For den meget lignende bokstaven introdusert av [[Claudius]], se* Ↄ. 
:*For tegnet *'ɔ:**, som består av en c typesatt opp-ned fulgt av et kolon, se'' [[Forklaringstegnet]].

**Åpen o** (**Ɔ** eller **ɔ''') er en bokstav som brukes i det internasjonale fonetiske alfabetet, og i en del afrikanske språk. Den representerer rundet, halvåpen, bakre vokal. 

I Unicode kodes bokstaven som U+0186 (&#X186;) og U+0254 (&#X254;).
MAF

:*MAF kan også referere til [[Saint-Martin]].*
**Mission Aviation Fellowship/ MAF** er en aktør/NGO innen bistandsflyging med hovedkontorer i England, Australia og USA. MAF er en internasjonal misjon/bistandsorganisasjon og et flyselskap som opererer mer enn 130 fly i mer enn 30 utviklingsland. Dette er en støttefunksjon til over  internasjonale og lokale organisasjoner og kirker.

MAF flyr til utilgjengelige steder der transport på landjorden er umulig, svært vanskelig og tidkrevende. Mange av de norske misjons- og bistandsorganisasjonene gjør bruk av MAFs flytjenester i utviklingsland. MAF flyr leger, sykepleiere, pasienter, lærere, bistandsarbeidere, misjonærer, mat, medisiner, nødhjelp og annet utstyr.

MAF har inntekter fra gaver fra privatpersoner, bedrifter, menigheter/kirker og skoleaksjoner. Alle fly MAF har benyttet gjennom over 70 år er gitt som gave til MAF fra enkeltpersoner, bedrifter eller andre organisasjoner. MAF kan fly til subsidierte priser eller gratis for andre ideelle organisasjoner.
## Historie
I 1943, under krigen, møttes tre flygere til bønn, bibelstudie og diskusjon om hvorvidt det var mulig å bruke fly til fredelige formål og støtte i misjonsarbeidet. Organisasjonen *Christian Airmen's Missionary Fellowship* (CAMF) og flyselskapet *Mission Aviation Fellowship* ble etablert i 1945, like etter den andre verdenskrig. 

I 1946 ble det første flyet anskaffet, det var en fireseters 1933 Waco dobbeldekker, med en ny 220  hestekrefters motor. Betty Greene fløy første turen, som gikk til et fjerntliggende område i Mexico.

I 1950 ble et kortbånd radio-nettverk etablert for å bedre kommunikasjonen.

MAF består av 14 regionale og nasjonale MAF-avdelinger i tre verdensdeler.  De har 133 fly, mer enn 1&nbsp;200 ansatte, omtrent 200 piloter som flyr i 34 u-land. Ingen av pilotene får lønn, de er sponset av privat personer, menigheter eller kirker, vanligvis fra pilotens hjemland. Hver time med flygning tilsvarer tre dagsreiser til fots, på sykkel eller i båt. 

I 2007 hadde MAF mer enn 280 fly-operasjoner daglig, det vil si at det var en landing eller avgang gjennomsnittlig hvert tredje minutt hele døgnet. Dette utgjorde mer enn 90&nbsp;000 flytimer med mer enn 10&nbsp;000 tonn gods og 240&nbsp;000 passasjerer til over 3&nbsp;000 destinasjoner

I september 2007 ble de regionale og nasjonale MAF-avdelingene fusjonert i MAF International. 

## Referanser


## Eksterne lenker
* Mission Aviation Fellowship International
* Mission Aviation Fellowship – Norge
Hermès

**Hermès International S.A.**, *Hermes av Paris*, eller ganske enkelt *Hermès* er en fransk fabrikant og et motehus som ble etablert i 1837. I dag har det spesialisert seg på lærvarer, livsstilsvarer, parfyme, luksusvarer og moteklær som *[[prêt-à-porter]]* (sydd etter standardmål). Dets logo har siden 1950-tallet vært en oransje hertugvogn trukket av en hest. 

Blant firmaets kjente produkter er Kelly-vesken og Birkinvesken. 

## Bilder

Hermes Ostrich Birkin Bag.jpg|Birkin-veske fra Hermès 
Kelly Bag.jpg|Kelly-veske fra Hermès


## Referanser


## Eksterne lenker
*
Scare Easy

**«Scare Easy»** er en sang skrevet og sunget av Tom Petty. Sangen var på det selvtitulerte debutalbumet til rockebandet Mudcrutch, med blant annet Petty og Mike Campbell som medlemmer. Sangen ble brukt i en reklame i 2008, for TV-serien *[[My Name is Earl]]*.

«Scare Easy» ble beskrevet for å være "full av tonene og tekstene fra midten av 1970-åra, men harmoniene kommer fra musikere som har blitt mere voksne". Videoen for sangen var tilgjengelig på YouTube

Sangen kan også bli hørt under rulleteksten til filmen *[[Appaloosa (film)|Appaloosa]]* (2008), en western regissert av Ed Harris, som spiller i filmen også, sammen med Viggo Mortenson og Rénee Zelwegger. Men «Scare Easy» er ikke på Jeff Beal's offisielle soundtrack til filmen.

## Personell
* Tom Petty – Bass-gitar, vokal
* Randall Marsh – Trommer
* Tom Leadon – Gitar, vokal
* Mike Campbell – Gitar, mandolin
* Benmont Tench – Keyboard, vokal

## Referanser


## Eksterne lenker
* Offisiell Video - Fra Mudcrutch's offisielle  YouTube Channel
* Offisiell Webside
Ɣ

**Ɣ** og **ɣ** (latinsk gamma) er en variant av den greske bokstaven gamma, som har blitt moderert for bruk sammen med det latinske alfabetet. I motsetning til den greske bokstaven, er majuskelen identisk med minuskelen. Bokstaven brukes i det internasjonale fonetiske alfabetet, der den representerer en stemt velar frikativ. Den brukes med samme verdi i en del afrikanske språk. I det berbiske latinske alfabetet representerer den en lyd som tilsvarer skarre-r. 

I Unicode kodes den som U+0194 (&#X194;) og U+0263 (&#X263;).
Synnøve Bakke

**Synnøve Bakke** (født 1968) er en norsk journalist og politiker (Ap) som har vært ansatt i NRK siden 1992. Hun har siden 2023 vært ordfører i Tysnes.  

Synnøve Bakke har en bachelor fra Polytechnic of Central London i mediefag fra 1991.

Hun ble ansatt i NRK Hordaland 1992, blant annet som produksjonsleder og produsent i Vestlandsrevyen. Hun har siden 2005 arbeidet i Brennpunkt-redaksjonen. 

## Priser og utmerkelser
I 2005 vant hun Skup-prisen sammen med journalist Kjersti Knudssøn for dokumentaren om yrkesskader blant tannlegeassistenter, Kvikksølvjentene, og dokumentaren om skader på barna deres, Kvikksølvbarna. 

I 2008 vant hun på nytt Skup-prisen, også denne gang sammen med Kjersti Knudssøn, for dokumentaren 'Mitt skip er lastet med...' om sykdomsutbruddene i Sløvåg som viste seg å være en konsekvens av svovelutslipp fra Vest Tank-ulykken i 2007. 

De vant også prisen Sølvparaplyen Nyhet for denne dokumentaren samme år. 

I 2010 ble Synnøve Bakke sammen med Kjersti Knudssøn fra Brennpunkt-redaksjonen tildelt *Daniel Pearl Award for Outstanding International Investigative Reporting* for sitt arbeid med å avsløre Trafiguras virksomhet der også Sløvåg-eksplosjonen inngikk. Prisen ble tildelt av *[[International Consortium of Investigative Journalists|The International Consortium of Investigative Journalists]]* og ble tildelt Brennpunkt-journalistene sammen med de britiske journalistene Meirion Jones og Liz Mackean fra BBC Newsnight, David Leigh fra The Guardian samt Jeroen Trommelen fra den nederlandske avisen de Volksrant. Prisen ble tildelt for at «journalistene avslørte hvordan et mektig oljehandelfirma prøvde å dekke over at  vestafrikanere ble forgiftet».

I 2011 vant duoen nok en pris, denne gang en Gullruten i kategorien «Beste nyhetssending eller aktualitetsprogram» for Brennpunkt-dokumentaren deres «Med NAV i sikte».

I 2011, 2014 og 2015 fikk hun og Kjersti Knudssøn diplom for sine dokumentarer ‘NAV - Diagnose mens du venter’, ‘Kvalitetssikring etter alle statens regler’ og ‘Det dypeste dykket’. 

I 2018 vant ‘husmor-duoen’ en Gullparaply for Brennpunkt-dokumentaren ‘Lykkelandet’.  Dokumentaren viser sider av tiggermiljøet i Bergen som ikke var kjent fra før. Den viser hvordan kvinner i rom-miljøet blir brukt til tigging og prostitusjon, styrt av en rekke bakmenn.

I 2020 vant hun og Kjersti Internasjonal Reporter prisen for Brennpunkt-dokumentaren ‘Søppelsmuglerne’ hvor de undersøker biler som fylles med elektronisk avfall i Norge, for så å bli smuglet ut av landet på ulovlig vis. IR-prisen, er Norges gjeveste pris for utenriksjournalistikk og  går til journalistikk som på en innsiktsfull, overraskende og engasjerende måte har kastet lys over et internasjonalt tema.

## Referanser
Ⅎ

**Ⅎ** og **ⅎ** (*[[f]]* opp-ned) er en bokstav som ble introdusert av keiser Claudius. Den representerte en konsonantal u, dvs. en lyd som [w]. Bokstaven tilsvarte den nå utdaterte greske bokstaven digamma.

I Unicode kodes ⅎ som U+2132 (&#X2132;) og U+214E (&#X214E;).
Shades of Deep Purple

***Shades of Deep Purple*** er debutalbumet fra det engelske hard rock-bandet Deep Purple, utgitt i juli 1968 i USA og i september 1968 i Storbritannia og Europa. Musikken på albumet kan betegnes som hard rock og et tidlig uttrykk av det som senere skulle bli kalt progressiv rock.

Låten «Mandrake Root» ble et sentralt punkt under bandets tidlige konserter, der keyboard- og gitar-soloene kunne gjøre låten opp til 30 minutter lang. En lignende instrumental ble senere lagt til konsert-versjonen av «Space Truckin'», og på konsertalbumet *[[Made in Japan]]* kan et riff fra «Mandrake Root» tydelig høres under solodelen av «Space Truckin'».

De første to minuttene av låten «Prelude: Happiness» er en direkte tolkning av den første satsen i  *[[Scheherazade (Rimskij-Korsakov)|Schererazade]]* av Nikolai Rimskij-Korsakov.

## Sporliste

# «And the Address» (Ritchie Blackmore, Jon Lord) – 4:38
# «Hush» (Joe South) – 4:24
# «One More Rainy Day» (Rod Evans, Lord)  – 3:40
# a) «Prelude: Happiness» (Rimskij-Korsakov, Evans, Blackmore, Nick Simper, Lord, Ian Paice)  b) «I'm So Glad» (Skip James) – 7:19
# «Mandrake Root» (Evans, Blackmore, Lord) – 6:09
# «Help!» (Lennon/McCartney) – 6:01
# «Love Help Me» (Evans, Blackmore) – 3:49
# «Hey Joe» (Billy Roberts) – 7:33

### Bonusspor på ny-utgivelse fra 2000
# «Shadows»  (Evans, Blackmore, Simper, Lord, Paice) – 3:38
# «Love Help Me» (instrumental-versjon) (Evans, Blackmore) – 3:29
# «Help!» (alternativ versjon) (Lennon/McCartney) – 5:23
# «Hey Joe» (BBC Top Gear session) (Roberts) – 4:05
# «Hush» (live fra TV-opptak i USA) (South)  – 3:53

## Personell
* Rod Evans – vokal
* Ritchie Blackmore – gitar
* Nick Simper – bass, vokal
* Jon Lord – Hammondorgel, keyboard, vokal
* Ian Paice – trommer

## Eksterne lenker
* 
*  ''Shades of Deep Purple'' på Deep-Purple.net
Tim McGraw

**Samuel Timothy**, kjent som **Tim McGraw** (født 1. mai 1967), er en amerikansk countrysanger, skuespiller og forfatter. Han har vunnet mange priser som artist og toppet listene med både album og singler. Som skuespiller er han best kjent for sin rolle i filmen *Flicka* (2006). McGraw har også gitt ut boken *My little girl* (2008) sammen med Tom Douglas.

Han er gift med sangeren Faith Hill og har tre barn sammen med henne. De to har også spilt inn mange sanger sammen. De mest kjente er «I need you» og «It's your love».

## Tidlig liv
Tim McGraw er sønn av tidligere baseballspiller Frank Edwin McGraw Jr., som også er kjent som Tug McGraw, og servitøren Elizabeth Ann D'Agostino. Han ble født i Delhi, Louisiana, som er en by i Richland Parish. Han ble oppdratt av moren og stefaren Horace Smith. Han trodde at Smith var biologisk far inntil han som 11-åring kom over fødselsattesten sin. Han konfronterte moren sin, som innrømmet at den profesjonelle baseballspilleren Tug McGraw var den biologiske faren. Tim McGraw var glad i å spille baseball da han var liten, selv om at han på den tiden ikke visste om sin berømte far.

McGraw fikk et stipend på Northeast Louisania University og ble medlem av Pi Kappa Alpha brorskap. Mens han studerte der, lærte han å spille gitar og var gatemusiker. I 1987 flyttet han til Jacksonville sammen med moren og studerte ett semester på Florida Community College. I 1989 bestemte han seg for å hoppe av studiene og heller satse på en profesjonell musikerkarriere i Nashville.

## Musikk
Tim McGraw spiller både gitar og piano.

## Filmografi

## Referanser


## Eksterne lenker
* 
* 
* 
*
Pål Repstad

**Pål (Steinar) Repstad**, (født 21. februar 1947) er en norsk sosiolog. Han er professor i religionssosiologi ved Universitetet i Agder.

Han har vært knyttet til institusjonen fra 1984, da han begynte der som dosent i samfunnsvitenskap. I 1994 ble han dr.philos. på avhandlingen *Teologisk profilering i sosial kontekst – Kristian Schjelderups liv, tid og teologi*. Fra 1995 var han professor II i religionssosiologi ved Universitetet i Oslo til år 2000. Repstad har vært en sentral person i oppbyggingen religionssosiologi som fag i Norge. Fra 1. juli 2007 til 30. juni 2010 var han leder av Norges forskningsråds fagkomite for samfunnsvitenskap. Han ble professor i Agder i 2002. I 2025 fikk han Norsk sosiologforenings hederspris. 

## Utvalgt bibliografi
* *Mellom himmel og jord.* En innføring i religionssosiologi. Gyldendal Fakkel (1981) ISBN 8205128820
* *Mannen som ville åpne kirken – [[Kristian Schjelderup]]s liv* (1989) 
* *Bløde konsonanter, hard religion? – endringer i Sørlandets religiøse liv på 1900-tallet* (Agnes-Margrethe Bjorvand og Pål Repstad (red.)) (2002) ISBN 82-92376-01-1
* *Dype, stille, sterke, milde – religionens makt i dagens Norge* (2002)
* *Mykere kristendom? Sørlandsreligion i endring* (Pål Repstad og Jan-Olav Henriksen (red.)) (2005) ISBN 82-450-0342-5
* *Tro i Sør. Sosiologiske og teologiske blikk på sørlandsk religion* (Jan-Olav Henriksen og Pål Repstad) (2005) 82-450-0340-9
* *An Introduction to the Sociology of Religion* (Inger Furseth og Pål Repstad) (2006) ISBN 978-0-7546-5653-1
* *Hva er sosiologi?* i Universitetsforlaget serie *[[Hva er-bøkene|Hva er]]*, (2007)
* *Julekonserter* (Anne Løvland og Pål Repstad). (2008) ISBN 978-82-15-01378-7
* *Gud på Sørlandet* – (Anne Løvland, Pål Repstad og Elise Seip Tønnessen) 2008 ISBN 978-82-92712-09-2

## Referanser


## Eksterne lenker

* CV hos Universitetet i Agder
* Om Gud på Sørlandet – kåseri hos NRK Sørlandet
Taipalsaari

**Taipalsaari** er en kommune i landskapet Södra Karelen i Finland. Den grenser til kommunene Savitaipale, Lemi, Villmanstrand, Ruokolax og Puumala. Kommunen er enspråklig finsk. Taipalsaari hadde .

## Referanser


## Eksterne lenker
* 
*GoTaipalsaari – Turistinformasjon
*goSaimaa.com – Reise-informasjon
Rod Evans

**Rod Evans** (født 19. januar 1947 i Slough i Berkshire) er en britisk vokalist som var et av originalmedlemmene i hard rock-bandet Deep Purple. Han synger på bandets tre første album, og ble erstattet av Ian Gillan i 1969. 

## Karriere
### Tidlig karriere og Deep Purple
Før han ble medlem av Deep Purple, var Evans sammen med Ian Paice i bandet MI5, som skiftet navn til The Maze. Han var også med i bandet The Horizons på midten av 1960-tallet. Evans var en av originalmedlemmene i Deep Purple, og den mest kjente Deep Purple-låten med Evans som vokalist er singel-hiten «Hush».

Etter å ha spilt inn tre album med Deep Purple, fikk han i 1969 regelrett sparken på grunn av at han ønsket at bandet skulle spille mere pop-orientert musikk, mens Ritchie Blackmore, Ian Paice og Jon Lord ville spille hard rock.

### Etter Deep Purple
Etter at han måtte slutte i Deep Purple, ga han ut en singel som soloartist på Capitol Records før han startet bandet Captain Beyond sammen med Johnny Winters tidligere trommeslager Bobby Caldwell, den tidligere Iron Butterfly-bassisten Lee Dorman og gitaristen Larry «Rhino» Reinhardt, som også hadde en fortid i Iron Butterfly. 

Dette var et band som ble ansett som en musikalsk suksess, men som aldri tok helt av salgsmessig. Evans spilte inn to album med bandet, og på grunn av manglende kommersiell suksess ble bandet oppløst etter det tredje albumet. Evans forlot deretter musikken for å konsentrere seg om en karriere innen medisin 

### Rettssak om navnet Deep Purple
I 1980 var han involvert i en rettssak om rettighetene til navnet *Deep Purple*. Ettersom Deep Purple ikke eksisterte som band på den tiden, startet han like så godt opp sin egen versjon av bandet, men møtte kraftig motbør av både publikum og (det egentlige) Deep Purples management. Dette «Deep Purple»-bandet besto av Rod Evans, gitaristen Tony Flynn, bassisten Tom de Rivera, keyboardisten Geoff Emery, og Dick Jurgens III på trommer. 

Etter rettssaken ble han fradømt retten til å benytte navnet Deep Purple, samt at han måtte betale en skadeserstatning på 672 000 dollar. Han ble også fradømt rettighetene til fremtidige royalties fra albumene han faktisk medvirket på.

## Diskografi
### Med Deep Purple
* 1968 *[[Shades of Deep Purple]]*
* 1968 *[[The Book of Taliesyn]]*
* 1969 *[[Deep Purple]]*
### Med Captain Beyond
* 1972 *Captain Beyond*
* 1973 *Sufficiently Breathless*
* 2002 *Far Beyond a Distant Sun – Live Arlington, Texas (1973)* 

## Referanser


## Eksterne lenker
* 
* 
*  Rod Evans på TheHighwayStar.com 
*  Om Rod Evans, Captain Beyond og «Deep Purple (1980)» på Tinpan.Fortunecity.com
Ylämaa

**Ylämaa** er en tidligere kommune i landskapet Södra Karelen i Finland. Den grenset til kommunene Villmanstrand, Luumäki og Miehikkälä. Kommunen var enspråklig finsk. Ylämaa hadde .

Ved krigsavslutningen i 1944 ble 12,2&nbsp;km² av Ylämaa avstått til Russland. De tidligere nabokommunene Säkkijärvi og Vahviala havnet i hovedsak på russisk side av grensen, og i 1946 ble en del av de gjenværende områdene i Säkkijärvi og Vahviala innlemmet i Ylämaa.

Den 1. januar 2010 ble Ylämaa kommune slått sammen med Villmanstrand.

## Referanser
Slagsmålsklubben

**Slagsmålsklubben** (SMK) er en svensk gruppe som lager elektronisk musikk. De startet i år 2000 og har frem til i dag produsert tre studioalbum, *Den svenske disco* i 2003, *Sagan om konungens årsinkomst* i 2004 og *Boss for Leader* i 2007.
Medlemmene i gruppen heter Hannes Stenström, Joni Mälkki, Björn Nilsson, Joakim Nybom, Frej Larsson og Kim Nilsson.

I 2005 flyttet hele bandet til Berlin. 

## Eksterne lenker
* 
* 
*  Offisiell MySpace-side
Saari

**Saari** er en tidligere kommune i landskapet Södra Karelen i Finland. Kommunen var enspråklig finsk. Saari hadde .

Ved krigsavslutningen i 1944 ble 29,9&nbsp;km² av kommunen avstått til Russland. 

Den 1. januar 2005 ble kommunene Saari og Uukuniemi slått sammen med Parikkala kommune.

## Referanser
Savitaipale

**Savitaipale** er en kommune i landskapet Södra Karelen i Finland. Den grenser til kommunene Kouvola, Lemi, Luumäki, Mäntyharju, Puumala, S:t Michel og Taipalsaari. Kommunen er enspråklig finsk. Savitaipale hadde .

## Referanser



Fil:Savitaipale_Kirche_1.jpg|Savitaipale kirke
Fil:Kärnäkoski portti.jpg|Kärnäkoski festning
Suomenniemi

**Suomenniemi** er en tidligere kommune i landskapet Södra Karelen i Finland. Den grenset til kommunene Mäntyharju, Puumala, Kristina og Savitaipale. Kommunen var enspråklig finsk. Suomenniemi hadde .

Den 1. januar 2013 ble Suomenniemi og Kristina slått sammen med bykommunen S:t Michel.

## Referanser
Nick Simper

**Nicholas John Simper** (født 3. november 1945 i Southall i Middlesex) er en engelsk bassist, mest kjent som et av originalmedlemmene i hard rock-bandet Deep Purple. Simper medvirker på bandets tre første album.

Før han var med på å starte Deep Purple i 1968, spilte Simper med en rekke band inkludert *The Renegades* (1960–61), *The Delta Five* (1961–63), *Some Other Guys* (1963–64), *Buddy Britten & The Regents* som senere skiftet navn til *Simon Raven Cult* (1964–66), *[[Johnny Kidd & the Pirates]]* som senere ble til *Pirates* (1966–66) og *[[The Flower Pot Men]]* (1967–68), der han spilte sammen med Jon Lord. Han samarbeidet også med *Lord Sutch's Savages* der han spilte sammen med Ritchie Blackmore.

Simper fikk sparken i Deep Purple i 1969 på grunn av musikalske uenigheter. Han har etter tiden i Deep Purple spilt med Marsha Hunt, han medvirker på et konsertalbum med Lord Sutch og har vært medlem av følgende band: *Warhorse*, *Nick Simper's Dynamite* (1975), *Flying Fox* (1977–84), *Nick Simper's Fandango* (1977–83), *Quatermass II* (1994–97) og er for tiden medlem i bandet *The Good Old Boys* (1985- ). Han har også spilt en rekke konserter i 2009 og 2010 sammen med Nasty Habits under tittelen *The Deep Purple Mk I Songbook*, der de spiller sanger fra Deep Purples tre første album.
 
## Diskografi
### med Johnny Kidd & The Pirates
* 1980 *The Johnny Kidd Memorial Album*
* 1978 *The Best of Johnny Kid & The Pirates*
* 1983 *Rarities*
* 1990 *The Classic & Rare*
### med Deep Purple
* 1968 *[[Shades of Deep Purple]]*
* 1968 *[[The Book of Taliesyn]]*
* 1969 *[[Deep Purple (album)|Deep Purple]]*
* 2002 *Inglewood – Live in California*
* 2004 *The Early Years*
### med Warhorse
* 1970 *Warhorse*
* 1972 *Red Sea*
* 1997 *Yhe Warhorse Story Vol. I & II*
### med Flying Fox
* 1982 *Flying Fox*
### med Nick Simper's Fandango
* 1979 *Slipstreaming*
* 1980 *Future Times*
### med Quatermass II
* 1997 *Long Road*
### med The Good Old Boys
* 2009 *Live at the Deep Purple Convention* 
### med Nasty Habits (Deep Purple Mk1 Songbook)
* 2010 *The Deep Purple MkI Songbook* (konsertopptak)
### Som gjestemusiker
* 1972 *Hands of Jack the Ripper* (Screaming Lord Sutch & Heavy Friends)
* 1983 *Roscoe Rocks Again* (Roscoe Gordon)
* 2003 *Rag Moppin*' (Wee Willie Harris & the Alabama Slammers)
* 2007 *Carlo Little Night of Honour* (DVD)
* 2008 *White Horses of Lyme Bay* (CD EP)
* 2009 *Never Stop Rockin*' (Carlo Little All Stars)
* 2010 *Skulduggery* (Blaggards & Cowboys)

## Film og TV-opptredener
* 1991 *Deep Purple – Heavy Metal Pioneers* (Warner Music)
* 1995 *Rock Family Trees – Deep Purple* (BBC)
* 1999 *Swinging London* (WDR)
* 2008 *Guitar Gods – Ritchie Blackmore* (DVD)

## Referanser


## Eksterne lenker
* 
* 
* 
*  Nick Simper på MySpace
*  Nick Simper-profil på deep-purple.net
The Book of Taliesyn

***The Book of Taliesyn*** er det andre studioalbumet fra det engelske hard rock-bandet Deep Purple, utgitt i oktober 1968 i USA og i juni 1969 i Storbritannia og Europa. Musikkstilen er som på bandets debutalbum *[[Shades of Deep Purple]]*, en blanding av hard rock og progressiv rock, men man kan høre et klart skifte mot ren hardrock. 

Det er tre coverlåter på albumet: «Kentucky Woman» skrevet av Neil Diamond, «We Can Work It Out» av The Beatles og «River Deep - Mountain High», kjent fra Ike & Tina Turner-versjonen. Albumet bygger delvis på teknikker kjent fra eldre musikk blant annet "Anthem" som er en ballade i tradisjonell stil. "Exposition" innledes med rockeversjon av andre sats i Beethovens symfoni nummer 7.

Albumets navn er fra en bokutgivelse på 1300-tallet som inneholder dikt skrevet av den walisiske poeten Taliesin som levde på 500-tallet.

## Sporliste

# «Listen, Learn, Read On» (Rod Evans, Ritchie Blackmore, Jon Lord, Ian Paice) – 4:05
# «Wring That Neck» (ble kalt «Hard Road» på USA-utgivelsen) (Blackmore, Nick Simper, Lord, Paice) – 5:13
# «Kentucky Woman» (Neil Diamond) – 4:44
# a) «Exposition» (Blackmore, Simper, Lord, Paice)  b) «We Can Work It Out» (John Lennon, Paul McCartney) – 7:06  
# «Shield» (Evans, Blackmore, Lord) – 6:06
# «Anthem» (Evans, Lord) – 6:31
# «River Deep - Mountain High» (Jeff Barry, Ellie Greenwich, Phil Spector) – 10:12

### Bonusspor på ny-utgivelse fra 2000
#«Oh No No No» (studio-opptak) (Mike Leander, Leon Russell) – 4:25
# «It's All Over» (BBC Top Gear Session) (Mike Leander, Bert Berns) – 4:14
# «Hey Bop a Re Bop» (BBC Top Gear Session) (Evans, Blackmore, Lord, Paice) – 3:31
# «Wring That Neck» (BBC Top Gear Session) (Blackmore, Simper, Lord, Paice) – 4:42
# «Playground» (studio-opptak fra 18. august 1969) (Blackmore, Simper, Lord, Paice) – 4:29

## Personell
* Rod Evans – vokal
* Ritchie Blackmore – gitar
* Nick Simper – bass, vokal
* Jon Lord – Hammondorgel, keyboard, vokal
* Ian Paice – trommer

## Referanser


## Eksterne lenker
* 
* Om ''The Book of Taliesyn'' på Deep-Purple.net
Fireball (album)

***Fireball*** er det femte studioalbumet av Deep Purple, utgitt i 1971.

*Fireball* ble utgitt i to forskjellige utgaver. Den amerikanske versjonen kom i juli og inneholder en tidligere utgitt singel, «Strange Kind of Woman», men i Storbritannia hadde singlen vært en slager, så de ventet til de hadde spilt inn «Demon's Eye» før albumet kom ut her i september 1971.

Musikkstilen fra det forrige albumet *[[Deep Purple in Rock]]* er også hovedstilen her, men med unntak som den folk rock-inspirerte og humoristiske «Anyone's Daughter». Låten «The Mule» ble et fast innslag på konsertene fremover, bortsett fra at den instrumentale delen ble erstattet av en trommesolo med Ian Paice.

Selv om albumet ble godt mottatt av både publikum og kritikere i 1971, har det i ettertid blitt ansett som en slags parentes i bandets historie, da det ble utgitt mellom de to store albumene *Deep Purple in Rock* (1970) og *[[Machine Head]]* (1972). 

Til tross for historiens noe urettferdige «nedgradering» av albumet, er det flere klassiske Deep Purple-låter her. Både tittel-låten «Fireball» og «Demon's Eye» har i den siste tiden ofte blitt spilt på bandets konserter.

I 1996 kom *Fireball* ut i remastret utgave med bonusspor, der også singelen «Strange Kind of Woman» er med.

## Sporliste
Alle låter er skrevet av Ritchie Blackmore, Ian Gillan, Roger Glover, Jon Lord og Ian Paice unntatt der annet er notert.
;Side en
# «Fireball» – 3:25
# «No No No» – 6:54
# «Demon's Eye» – 5:19 
# «Anyone's Daughter» – 4:43
;Side to
# «The Mule» – 5:23
# «Fools» – 8:21
# «No One Came» – 6:28

### Bonusspor på 25-års jubileums-utgivelse
# «Strange Kind of Woman» (A-side remix '96) – 4:07
# «I'm Alone» (B-side) – 3:08
# «Freedom» (album out-take) – 3:37
# «Slow Train» (album out-take) – 5:38
# «Demon's Eye» (remix 96) – 6:13
# «The Noise Abatement Society Tapes» (Trad.) – 4:17
# «Fireball» (take 1 – instrumental) – 4:09
# «Backwards Piano» – 0:56
# «No One Came» (remix 96) – 6:24

## Personell
;Deep Purple
* Ritchie Blackmore – gitar
* Ian Gillan – vokal
* Roger Glover – bass
* Jon Lord – keyboard, Hammondorgel
* Ian Paice – trommer

## Eksterne lenker
* 
* Om ''Fireball'' på The HighwayStar.com
* ''Fireball'' hos Discogs.com